   

Mindenkit, aki szereti a természetet és szeretne néhány nap erejéig egy kicsit „mélyebben elmerülni benne”, szeretettel várunk a

Fertő-Hanság Nemzeti Park által szervezett

**ESD Duna/Dunaj, SKHU TÉRÍTÉS MENTES természetismereti nyári táborokba**

Időpontok:

2022. június 27 – július 1. jelentkezési határidő: június 23.

2022. augusztus 22-26. jelentkezési határidő: július 18.

Jelentkezés: a **jelentkezési lap kitöltésével és elküldésével** lehet az alábbi címre:

kiss.zsuzsa@fhnp.hu

A táborba **érkezés:** hétfőn 7 – 9 óra között lehetséges

**Elutazás** a táborból: pénteken 17-19 óra között lehetséges.

Helyszín:

**Gombócoson** (Lipóti természetvédelmi őrház területe) lesz a központ, innen „rajzunk ki” a különböző programhelyszínekre.

GPS koordináták: **47°51'20.0"N 17°29'25.7"E**

Mi biztosítjuk:

* a változatos, a Szigetköz természeti értékeit felfedező terepi programokat, sok kutakodással
* a napi háromszori étkezést (reggeli, ebéd, vacsora), egészséges nasikkal (friss gyümölcsök)
* a szállást, 2 db 10-10 ágyas szobákban (fiúk, lányok külön ☺), 2 vizesblokk az udvaron
* szükség esetén bringát

(Bár korlátozott számban vannak kerékpárjaink, de ha inkább a sajátoddal tekersz velünk, úgy is jó, ha tudod, hozd el magaddal! Mindennap használni fogjuk.)

Egy kis kedvcsináló, ízelítő a programokból:

* növények titokzatos világa (rétek, erdők, gyógynövények)
* madárbarát pillanatok
* kézműves „ügyeskedés”, barkácsolás
* „vadászat vízi herkentyűkre”
* az éjszaka izgalmas élővilága
* kenuzás a vadregényes, ágas-bogas Szigetközben
* „harci” játékok (pl: íjászat)
* vetélkedők

Amit feltétlenül hozz magaddal:

* saját pohár, evőeszköz, műanyag tányér
* zseblámpa
* zsebkés
* szülői egészségügyi nyilatkozat, 4 napnál nem régebbi dátummal
* ha szükséges, akkor az állandóan szedett gyógyszeredet
* naptej
* rovarriasztó
* tisztálkodási felszerelés
* megfelelő ruhanemű: a hét során az esőkabát, de a fürdőruha is előkerülhet

(„rossz idő nincs, csak nem megfelelő öltözet” ☺)

Ami jól jöhet még:

* határozó könyvek, távcső – ha van -, fényképezőgép, jegyzetfüzet, rajzeszközök
* költőpénz
* mobiltelefon+töltő
* diákigazolvány, tanulói biztosítás

Amit semmi képen se felejts otthon: a **jókedvedet!!!**

**Kérünk, hogy ne hozz magaddal nagy értékű tárgyakat, ékszereket!!! Köszönjük!**

Ebbe a táborunkba olyan gyerekek jelentkezését várjuk, akiket valóban érdekel a természet és képes a foglalkozásoknak megfelelően részt venni a tábor életében – ha kell elcsendesedve figyelni a természetet, ha kell aktívan részt vállalni a vetélkedőkben, el tud mélyedni a kutakodásokban.

Bővebb információ az alábbi elérhetőségen kérhető:

**Kiss Zsuzsa**

táborvezető

tel.: 06 70 938 96 15

E-mail: kiss.zsuzsa@fhnp.hu

